Diari Oficial de la Generalitat Valenciana


Sumari del DOGV 7033, del 28-05-2013 (2013/5324)

Notificació de demanda i citació a vista oral. Expedient número V-251/2012.
---------------------------------------------------------------------------

### Dades del document

Número de DOGV
:   7033

Data del DOGV
:   28-05-2013

Secció del DOGV
:   V. ANUNCIS - C) ALTRES ASSUMPTES

Número del document
:   2013/5324


Organisme emissor
:   Conselleria d'Infraestructures, Territori i Medi Ambient

Tipus de document
:   Anunci

Notificació de demanda i citació a vista oral. Expedient número V-251/2012. [2013/5324]  
Ramón Escrig Moreno, president de la Junta Arbitral de Transports de València, manifesta que, d'acord amb el que establixen els articles 58 i 59 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, fa saber a Ventas Financieras y Mantenimiento, SL que s'ha intentat la notificació i citació per a vista oral en l'expedient esmentat més amunt com a conseqüència del procediment seguit en este i que no ha pogut comunicar-se per absència, parador ignorat, caducat o refusat.  
  
El text de la notificació és el següent:   
«Amb data 12.07.2012 ha tingut entrada en esta Conselleria la reclamació interposada contra vostés per Transportes y Grúas Bolo, SL, per import de 1.518,87 euros, la documentació de la qual està disponible perquè la consulte l'interessat en esta Junta Arbitral, perquè, segons el que preveu l'article primer, apartat b, de l'Orde de 12 de juny de 1991, de la Conselleria d'Obres Públiques, Urbanisme i Transports, es done per assabentat a fi de seguir el procediment.  
D'acord amb l'article 162 de la Llei 13/1996, de 30 de desembre, de Mesures Fiscals, Administratives i d'Orde Social, que modifica la Llei 16/1987, de 30 de juliol, d'Ordenació dels Transports Terrestres, modificada parcialment per la Llei 29/2003, de 8 d'octubre, sobre millora de les condicions de competència i seguretat en el mercat del transport per carretera i que en referència a les juntes arbitrals diu:   
  
«Es presumirà que hi ha el referit acord de sotmetiment a l'arbitratge de les juntes sempre que la quantia de la controvèrsia no excedisca 6.000,00 euros i cap de les parts que intervenen en el contracte hagen manifestat expressament a l'altra la seua voluntat en contra abans del moment en què s'inicie o haguera d'haver-se iniciat la realització del servici o activitat contractat».  
Atés que no hi ha manifestació expressa de no-sotmetiment, se li concedix la possibilitat de contestar a la demanda abans de la celebració de la vista oral, que es fixa, i per a la qual se'ls cita en este acte, per al pròxim 27 de juny de 2013, a les 11.15 hores, als locals de la Conselleria d'Infraestructures, Territori i Medi Ambient, sitis a la ciutat administrativa Nou d'octubre, torre 1, carrer de Castán Tobeñas, 77, 1a. planta, a València.  
En esta vista oral, ambdós parts podran exposar les al·legacions que consideren pertinents i practicar les proves oportunes. En cas de designar un representant que actue en nom seu durant la vista, este haurà d'estar degudament autoritzat amb documentació que justifique la seua representació. En el cas de representar una empresa, ha d'acreditar-se per mitjà d'una escriptura notarial o de certificat del secretari o president de la societat.  
En este mateix sentit, en cas de tindre previst assistir a la vista acompanyat d'un lletrat, ha de manifestar-ho abans de la data indicada, a fi de traslladar-ho a la part contrària, per si considera necessari l'auxili de direcció lletrada.  
La inassistència a la vista oral de l'actor o del representant per ell designat o, si és el cas, de tots dos, determinarà que se'l tinga per desistit en la seua reclamació i s'ordenarà l'arxivament de l'expedient.  
La inassistència de la part demandada no impedirà fer la vista i que es dicte el laude. Amb això, quedarà oberta per al reclamant, si així ho jutja oportú, la via judicial pertinent a fi d'instar-ne l'execució.  
  
La composició del col·legi arbitral pot consultar-se en la pàgina web de la Conselleria d'Infraestructures, Territori i Medi Ambient als efectes de recusació d'algun dels seus membres .  
Cosa que es comunica perquè en prenga coneixement i als efectes oportuns».  
  
València, 15 de maig de 2013.- El president de la Junta Arbitral de Transports de València: Ramón Escrig Moreno.